CELEX: 62011CN0138
Language: et
Date: 2011-03-21 00:00:00
Title: Kohtuasi C-138/11: Eelotsusetaotlus, mille on esitanud Oberster Gerichtshof (Austria) 21. märtsil 2011 — Compass-Datenbank GmbH versus Austria Vabariik

25.6.2011   
            
            
               ET
            
            
               Euroopa Liidu Teataja
            
            
               C 186/12
            
         Eelotsusetaotlus, mille on esitanud Oberster Gerichtshof (Austria) 21. märtsil 2011 — Compass-Datenbank GmbH versus Austria Vabariik
   (Kohtuasi C-138/11)
   2011/C 186/20
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof
   
      Põhikohtuasja pooled
   
   
      Taotluse esitaja: Compass-Datenbank GmbH
   
      Vastustaja: Austria Vabariik
   
      Menetlusosaline: Bundeskartellanwalt, Bundeswettbewerbsbehörde
   
      Eelotsuse küsimused
   
   
               1.
            
            
               Kas ELTL artiklit 102 tuleb tõlgendada nii, et riik tegutseb ettevõtjana, kui ta salvestab ettevõtete poolt seadusest tuleneva registreerimiskohustuse alusel teatatud andmed andmebaasi (Firmenbuch, äriregister) ning võimaldab tasu eest sellega tutvuda ja/või teha koopiaid, kuid keelab peale selle muud kasutamistoimingud?
               Juhul kui esimesele küsimusele vastatakse eitavalt:
            
         
               2.
            
            
               Kas tegemist on ettevõtlusega, kui riik enda kui andmebaasi tegija sui generis õigusele tuginedes keelab muud kasutamistoimingud peale andmetega tutvumise ja koopiate tegemise võimaldamise?
               Juhul kui esimesele või teisele küsimusele vastatakse jaatavalt:
            
         
               3.
            
            
               Kas ELTL artiklit 102 tuleb tõlgendada nii, et 6. aprilli 1995. aasta otsuse liidetud kohtuasjades C-241/91 ja C-242/91: Magill TV Guide ja 29. aprilli 2004. aasta otsuse kohtuasjas C-418/01: I.M.S. Health („essential-facilities-doktriin”) põhimõtteid tuleb ka siis kohaldada, kui puudub „eelnev turg”, kuna kaitstud andmed kogutakse avaliku võimu teostamise raames ning salvestatakse andmebaasis (äriregistris)?